Татар филармониясендә Хәйрия акциясе узды (ФОТО)

	6 ноябрьдә Татар филармониясендә Татарстан Республикасы фольклор музыкасы дәүләт ансамбленең «Гәрәбә» дип аталган концерты узды Программа ансамбльнең «Безнең аһәң», «Алпамша», «Кетеки», «Каз канатын какканда», «Җырла», «Фантазия», «Кыз бала», «Тыпырдык», «Үсә-үсә кыз бала», «Керәшен чабатасы», «Идел йорт», «Татар яшьләре биюе», «Ахун авылы көе», «Туган җиреңнән китмә», «Нижгар баламишкины», «Шестяк», «Җымытым», «Ямщикәй», «Оекбаш», «Лимонад», «Әти-әни», «Ярмәк» композицияләреннән төзелгән һәм татар шагыйрьләре әсәрләре белән үрелеп барды. 	 Бу кичтә дә 4 ноябрьдә Айдар Фәйзрахманов җырларыннан төзелгән концертта башланган, ДЦП авырулы 6 яшьлек Гөлназ Гатауллинага ярдәм йөзеннән оештырылган Хәйрия акциясе дәвам итте. 6 ноябрьдә 16000 сум акча җыелды. Татар филармониясе Гөлназ Гатауллинага ДЦП авырулы балалар өчен махсус костюмга барлыгы 37000 сум акча тапшырды. Шулай ук укыгыз: Татар филармониясендә "Гөлназга ярдәм итик!"" хәйрия акциясе уза (ФОТО)    
	---	
Татар дәүләт филармониясе

	№ --- | 07.11.2016	


